|  |
| --- |
| +386 4 2077 000 |
| +386 4 2077 500 |
| public\_relations@goodyear.com www.sava-tires.com |

**Datum:** 9. svibnja 2016.

|  |
| --- |
| ***Priopćenje za javnost*****Guma Dunlop TreadMax obnovljena postupkom vulkanizacije u kalupu*****Guma Dunlop TreadMax, obnovljena vrhunskom vulkanizacijom u kalupu, donosi brojne prednosti za vozne parkove koji traže troškovno učinkovita i kvalitetna rješenja.*** Luxembourg, 11. svibnja 2016. – Dunlop predstavlja gumu Dunlop TreadMax SP446, inačicu najnovije teretne gume Dunlop SP446 za pogonsku osovinu koja je obnovljena postupkom vrhunske vulkanizacije u kalupu (*MoldCure*). Budući da su kod obnovljene gume upotrijebljeni isti dezen i mješavina kao kod gume Dunlop SP446, **vozači obnovom mogu učinkovito nadograditi svoje stare gume i tako iskoristiti prednosti koje pružaju izdržljivije nove gume.** Pri obnavljanju u spomenutu inačicu mogu se upotrebljavati kordne konstrukcije novih guma SP346 i SP446 ili kordne konstrukcije prošle generacije guma Dunlop SP344 i SP444. Tako i postojeći prijevoznici koji već upotrebljavaju Dunlopove teretne gume mogu iskoristiti prednosti koje nudi nova serija Dunlopovih cestovnih teretnih guma. Guma Dunlop SP446 za pogonsku osovinu prema kojoj je obnovljena guma TreadMax osigurava više prijeđenih kilometara, manju potrošnju goriva i zimsku izdržljivost zbog oznake M + S i simbola snježne pahuljice u planini s tri vrha (3PMSF). **Goodyear Dunlop proizvodi gume Dunlop TreadMax u svojim pogonima za obnovu teretnih guma u Francuskoj i Njemačkoj te pritom primjenjuje slične postupke i materijale kao za proizvodnju novih guma. Tako omogućuje da značajke i kvaliteta obnovljene gume budu slične kao kod novih verzija guma.** Obnovljena guma Dunlop TreadMax SP446 za sada je dostupna u dimenzijama 315/70R22,5 i 315/80R22,5. Dimenzija 295/60R22,5 najvjerojatnije dolazi na tržište još ove godine, a dimenzija 315/60R22,5 stiže 2017. godine. Isto će tako još ove godine biti dostupna obnovljena guma za prikolice Dunlop TreadMax SP246. **Obnovljene gume ključne za veću ekonomičnost voznih parkova** Dunlop je obnovljene inačice uveo istodobno s novim teretnim gumama jer je u pogledu optimizacije ukupnih troškova vlasništva i smanjivanja operativnih troškova upravo obnavljanje guma nadasve važno. Obnavljanje guma u skladu s Goodyearovim "konceptom više života", koji uključuje narezivanje žljebova i obnovu gaznog sloja, pomaže naime prijevoznicima povećati profitabilnost budući da – u usporedbi s dva kompleta novih guma[[1]](#footnote-1) – mogu prijeći do 25 posto više kilometara uz 10 posto niže troškove. Postupak također donosi **prednosti za okoliš** jer obnova zahtijeva manje sirovina i materijala nego proizvodnja novih guma.\*\*\*Više informacija: **O Goodyear Dunlop Sava Tires** Goodyear Dunlop Sava Tires, d.o.o., jedan je od vodećih proizvođača guma u jugoistočnoj Europi, a od 2004. godine u stopostotnom je vlasništvu korporacije Goodyear Dunlop Tires Europe B. V. Tvrtka Goodyear Dunlop Sava Tires odlikuje se certifikatom Poduzeće – prijatelj obitelji i 2016. godine već je četvrti put zaredom dobila neovisni certifikat Top Employer, a ima oko 1400 zaposlenika.Goodyear Dunlop Sava Tires proizvodi, odnosno prodaje gume za osobna, poluteretna i teretna vozila, industrijske i građevinske strojeve, motogume i autozračnice. Prodajni asortiman čine gume pet robnih marki: Goodyear, Dunlop, Sava, Fulda i Debica. Naše gume donose sigurnost i udobnost vozačima na cestama po čitavom svijetu, naime više od 90 posto guma prodajemo u europske i druge države putem prodajne mreže koncerna Goodyear. Za više informacija o našim gumama posjetite internetske stranice www.goodyear.hr, www.dunlop.eu, www.fulda.eu, www.sava-tires.com. **O korporaciji Goodyear**Goodyear je jedan od najvećih proizvođača guma na svijetu. Zapošljava približno 66 tisuća ljudi. Proizvodi se izrađuju u 49 tvornica u 22 države svijeta. U njegova dva centra za inovacije u Akronu u Ohiju i Colmar-Bergu u Luksemburgu trude se razvijati najnaprednije proizvode i usluge koji postavljaju standarde glede tehnologija i izdržljivosti u industriji. Za više informacija o korporaciji Goodyear i njezinim proizvodima posjetite internetsku stranicu www.goodyear.com.**Za dodatne informacije molimo kontaktirajte:**Bojana Mandić, Pragma komunikacije; T: +385 (0)1 4825 670; bojana@pragma.hrRomana Stare, Goodyear Dunlop Sava Tires d.o.o.; T: +386 (0)4 20 77 025; Romana\_Stare@goodyear.com |

1. Podaci se zasnivaju na internoj analizi uporabe dvaju kompleta novih teretnih guma Dunlop u usporedbi s obnovljenim i narezanim teretnim gumama Dunlop. [↑](#footnote-ref-1)